stanford-oval/wikipedia huggingface dataset:
Juho Riipinen

Juho Riipinen  (19. huhtikuuta 1860 Laukaa – 28. marraskuuta 1920 Mikkeli) oli suomalainen maanviljelijä ja valtiopäivämies.
Riipinen oli maanviljelijä ja kunnallismies, joka oli talonpoikaissäädyssä Mikkelin tuomiokunnan edustaja valtiopäivillä 1905–1906.
Kaarniaiset

| Kaarniaiset |
| --- | --- |
 Lattakaarniainen (Rhizophagus depressus)
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Yläheimo::  Härömäiset Cucujoidea
Heimo::  Soukkohäröt Monotomidae
Alaheimo::  Rhizophaginae
Suku::  Kaarniaiset Rhizophagus  Herbst, 1793
Katso myös
   Kaarniaiset Wikispeciesissä   Kaarniaiset Commonsissa 
Infobox OKNimi-testi OK: 
Kaarniaiset (Rhizophagus) on kovakuoriaisten (Coleoptera) lahkoon kuuluva soukkohärösuku. Suku jakautuu neljään alasukuun, joissa on yhteensä noin 50 lajia. Suvun lajimäärä vaihtelee eri lähteissä. Suomessa on tavattu 13 suvun lajia.
Kaarniaiset asuvat pääasiassa kaatuneiden, kuolevien tai kuolleiden havupuiden kuoren alla, mutta jotkut suvun lajit suosivat myös lehtipuita.
Sukuun kuuluvia lajeja

Ukkokaarniainen (Rhizophagus grandis)
Lattakaarniainen (Rhizophagus depressus)
Ruostekaarniainen (Rhizophagus ferrugineus)
Kalmistokaarniainen (Rhizophagus parallelocollis)
Rhizophagus perforatus
Rhizophagus picipes
Havukaarniainen (Rhizophagus dispar)
Lehtikaarniainen (Rhizophagus bipustulatus)
Rhizophagus nitidulus
Rhizophagus brancsiki
Vähäkaarniainen (Rhizophagus fenestralis)
Haapakaarniainen (Rhizophagus cribratus)
Ventokaarniainen (Rhizophagus puncticollis)
Aiheesta muualla

Laji.fi: Kaarniaiset (Rhizophagus)
Funet: Rhizophagus
Bug Guide: Genus Rhizophagus (englanniksi)
Bug Guide: Genus Rhizophagus (kuvia) (englanniksi)
Monotomidae: Rhizophagus (englanniksi)
Pherobase: Semiochemicals of Genus Rhizophagus (englanniksi)
Kaarnamyrtit

| Kaarnamyrtit |
| --- | --- |
 Melaleuca elliptica
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset
Lahko::  Myrtales
Heimo::  Myrttikasvit Myrtaceae
Suku::  Kaarnamyrtit Melaleuca  L.
Katso myös
   Kaarnamyrtit Wikispeciesissä   Kaarnamyrtit Commonsissa 
Infobox OKNimi-testi OK: 
Kaarnamyrtit (Melaleuca) on kasvisuku myrttikasvien heimossa. Lajeja suvussa on yli 380, joka sisältää myös sukuun mahdollisesti yhdistettävät lamppuharjat (Callistemon). Kaarnamyrtit ovat lähes kokonaan endeemisiä Australiassa, muutamia lajeja kasvaa Malesiassa ja Uudessa-Kaledoniassa.
Lajeja

paperikaarnamyrtti (Melaleuca alternifolia)
valkokaarnamyrtti (kajeputpuu) (Melaleuca leucadendra tai ”leucodendra”)
hunajakaarnamyrtti (Melaleuca nesophila)
mesikaarnamyrtti (Melaleuca quinquenervia)
neulakaarnamyrtti (Melaleuca radula)
malleekaarnamyrtti (Melaleuca acuminata)
helmikaarnamyrtti (Melaleuca armillaris)
tulikaarnamyrtti (Melaleuca fulgens)
harmaakaarnamyrtti (Melaleuca incana)
otakaarnamyrtti (Melaleuca styphelioides)
Aiheesta muualla

Suomen Lajitietokeskus: Kaarnamyrtit – Melaleuca
Jockstraps

Jockstrapit eri puolilta kuvattuna.
Jockstrapit ovat miehille tarkoitettu alusvaatemalli. Jockstrapit on suunniteltu aktiiviselle liikkujalle. Ne tukevat miehen sukuelimiä, mutta eivät rajoita tai haittaa muuta liikkumista. Jockstrapeilla on pitkä historia esimerkiksi Yhdysvalloissa, mutta Euroopassa ja Suomessa ne ovat suhteellisen tuntemattomat. Jockstrapeja valmistaa muun muassa Diesel, Calvin Klein ja Puma.
Wikimedia Commonsissa on kuvia tai muita tiedostoja aiheesta .
Jesus Piece

| Jesus Piece The Game |
| --- | --- | --- |

Studioalbumin tiedot
 Äänitetty : 2011–2012
 Julkaistu: 11. joulukuuta 2012
 Tyylilaji: gangsta rap West Coast hip hop
 Kesto: 56.30
 Levy-yhtiö: DGC, Interscope
Muut kannet
 Deluxe Edition
Listasijoitukset
  Billboard 200: 6.
The Gamen muut julkaisut
| The R.E.D. Album 2011 | Jesus Piece 2012 | Blood Moon: Year of the Wolf 2014 |
Singlet albumilta Jesus Piece
 ”Celebration” Julkaistu: 2. syyskuuta 2012  ”All That (Lady)” Julkaistu: 19. helmikuuta 2013
Jesus Piece on rap-artisti Gamen viides studioalbumi. Se julkaistiin 11. joulukuuta 2012. Albumilla vierailevat mm. Kendrick Lamar, J. Cole, Common ja Lil Wayne.
Game kertoo tulleensa kastetuksi vuonna 2011 sekä käyneensä kirkossa, minkä vuoksi hän valitsi albumin nimeksi Jesus Piece. Hän kertoo albuminsa käsittelevän uskoa Jumalaan, mutta samaan aikaan maallista elämäntyyliä, kuten päihteiden käyttöä.
Kappaleet

Scared Now – 4.59 (feat. Meek Mill)
Ali Bomaye – 6.12 (feat. 2 Chainz & Rick Ross)
Jesus Piece – 3.53 (feat. Kanye West & Common)
Pray – 4.58 (feat. J. Cole & JMSN)
All That (Lady) – 3.34 (feat. Lil Wayne, Big Sean, Fabolous & Jeremih)
Name Me King – 4.01 (feat. Pusha T)
See No Evil – 4.44 (feat. Kendrick Lamar & Tank)
Can’t Get Right – 4.57 (feat. K. Roosevelt)
Hallelujah – 4.33 (feat. Jamie Foxx)
Freedom – 5.46 (feat. Elijah Blake)
Celebration – 4.48 (feat. Chris Brown, Tyga, Wiz Khalifa & Lil Wayne)
Kappaleet > Deluxe edition bonuskappaleet

I Remember – 4.41 (feat. Young Jeezy and Future)
Blood Diamonds – 4.16
Kappaleet > iTunes bonuskappale

Dead People – 4.19
Kappaleet > Best Buy bonuskappaleet

Blood of Christ – 5.06
Holy Water – 3.22
Arvostelut

Metacritic: 66/100
Allmusic:
Pitchfork: 6.0/10
Rolling Stone:
Jorunna funebris

| Jorunna funebris |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Nilviäiset Mollusca
Luokka::  Kotilot Gastropoda
Alaluokka::  Takakiduskotilot Opisthobranchia
Lahko::  Vapaakiduskotilot Nudibranchia
Alalahko::  Euctenidiacea
Yläheimo::  Doridoidea
Heimo::  Discodorididae
Suku::  Jorunna
Laji::  funebris
Kaksiosainen nimi
 Jorunna funebris  (Kelaart, 1858) 
Infobox OKNimi-testi OK: 
Jorunna funebris on pienikokoinen sulkamerietanoihin kuuluva vapaakiduskotiloiden lahkon (Nudibranchia) nilviäinen. Sitä tavataan indopasifisella merialueella. Se käyttää ravinnokseen eräitä Haliclona-suvun sienieläimiä. Jorunna funebris on pohjaväriltään valkea, siinä on tummia läikkiä ja saniaista tai hirvensarvia muistuttavat, niskasta törröttävissä kiduksissa olevat kuviot ovat myös mustat tai tummanruskeat. Etupäässä on kaksi tummapäistä tuntosarvea. Laji voi kasvaa 10–12 cm pitkäksi.
Jorunna funebris -merietanoita myydään meriakvaarioihin, mutta niiden ruokkiminen oikealla sienieläinlajilla on haastavaa, ja ne usein kuolevat hitaasti nääntymällä nälkään.
Kai Kajanus

Kai Kajanus ja isänsä Robert Kajanus vuonna 1915.
Kai Kajanus (12. joulukuuta 1908 Tukholma – 19. heinäkuuta 1994 Tukholma) oli suomalainen viulutaiteilija ja konserttimestari. Hän soitti lähes 30 vuotta Helsingin kaupunginorkesterissa, usein konserttimestarina, kunnes siirtyi vuonna 1958 Tukholman kuninkaalliseen filharmoniseen orkesteriin. Siinä hän soitti ensiviulua eläkeikäänsä saakka. Kajanus sai Pro Finlandia -mitalin vuonna 1957, samana vuonna kuin hänen sisarensa, harpputaiteilija Lilly Kajanus-Blenner.
Robert Kajanuksen muusikkoperheeseen syntynyt Kai Kajanus sai ensimmäisen viulunsa kuusivuotiaana ja pääsi 16-vuotiaana opiskelemaan Franz Lisztin musiikkiakatemiaan Budapestiin. Hän opiskeli viulunsoittoa myös Berliinin Sternin konservatoriossa ja kehittyi erittäin taitavaksi orkesterimuusikoksi ja viulusolistiksi.
Jarno Mällinen

Jarno Mällinen (s. 22. tammikuuta 1965 Helsinki) on suomalainen muusikko ja kirjailija. Parhaiten hänet tunnetaan oululaisen Radiopuhelimet-yhtyeen lauluntekijänä ja kitaristina. Mällinen on soittanut myös muun muassa Kansanturvamusiikkikomissiossa. Hän on työskennellyt toimittajana Kaleva-sanomalehdessä sekä freelancer-toimittajana. Mällinen on syntynyt Helsingissä ja muuttanut yhdeksänvuotiaana Ouluun. Hänen isänsä oli Kalevan pitkäaikainen päätoimittaja Teuvo Mällinen.
Mällisen esikoisromaani Kieroonkasvukertomus ilmestyi vuonna 2011. Se perustuu osittain Radiopuhelimien ja teatteriohjaaja Juha Hurmeen yhdessä toteuttamaan musiikkinäytelmään Tommi, jota esitettiin Nälkäteatterin ja Oulun kaupunginteatterin yhteistuotantona vuonna 2005. Mällisen tekstejä on julkaistu myös Like Kustannuksen Radiopuhelimet-kirjassa, joka ilmestyi 2006. Hänen toinen romaaninsa Hiekkaan piirretty hirviö sijoittuu lehdistömaailmaan. Kolmas romaani Kotirintama kertoo leski-isän ja tämän pojan elämästä jatkosodan aikaisessa Pohjois-Suomessa. Teos sai erittäin positiivisen vastaanoton. Vuonna 2022 Mälliseltä ilmestyi romaani Käpylän idylli, joka kertoo yksinhuoltajaisän ja tämän pojan elämästä Helsingin Käpylässä 1970-luvun alussa. Tähtiteksti-sivuston arvostelussa romaania luonnehdittiin: "Uhka on kaikkialla ja lähestyy joka suunnasta. Mällinen osaa siirtää lapsen kokemusmaailman kouraisevasti aikuislukijan nahkoihin."
Teokset

Kieroonkasvukertomus (2011)
Hiekkaan piirretty hirviö (2014)
Kotirintama (2017)
Käpylän idylli (2022)
Jakub Błaszczykowski

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jakub Błaszczykowski
Syntymäaika: 14. joulukuuta 1985 (ikä 38)
Syntymäpaikka: Częstochowa, Puola
Pelipaikka: oikea laitalinkki
Pituus: 175 senttimetriä
Paino: 71 kilogrammaa
Lempinimi: Kuba
Seura
Seura: VfL Wolfsburg
Junioriseurat
1993–2002: Raków Częstochowa
2002: Górnik Zabrze
2003: KS Częstochowa
Seurat
| Vuodet | Seura | O | (M) |
| 2003–2004 | KS Częstochowa | 24 | (11) |
| 2005–2007 | Wisła Krakova | 51 | (3) |
| 2007–2016 | Borussia Dortmund | 197 | (27) |
| 2015–2016 | → ACF Fiorentina (laina) | 15 | (2) |
| 2016– | VfL Wolfsburg | 28 | (0) |
Maajoukkue
| 2004 | Puola U19 | 8 | (0) |
| 2005–2006 | Puola U21 | 1 | (0) |
| 2005 | Puola B | 1 | (0) |
| 2006– | Puola | 100 | (20) |
 Seurajoukkueuran tilastot kattavat vain kansalliset sarjat, päivitetty 1. elokuuta 2016.  Maajoukkueuran tilastot päivitetty 29. heinäkuuta 2018.
Jakub Błaszczykowski ([ˈjakub bwaʂt͡ʂɨˈkɔfskʲi]; s. 14. joulukuuta 1985 Częstochowa, Sleesian voivodikunta, Puola) on puolalainen jalkapalloilija, yleensä oikealla laidalla pelaava keskikenttä. Seuratasolla hän edustaa Saksan Bundesliiga-joukkue VfL Wolfsburgia, jonka peliasussa hän käyttää taiteilijanimeään Kuba, joka on puolan kielen diminutiivimuoto nimestä Jakub.
Seuratasolla > Uran alku

Jakub Błaszczykowski varttui Truskolasyssa, Sleesian voivodikunnassa, lähellä Częstochowaa. Ollessaan 8-vuotias hän alkoi harjoitella isoveljensä Dawidin kanssa Raków Częstochowan joukkueessa. Menetettyään 11-vuotiaana äitinsä hän jäi isoäitinsä kasvatettavaksi. Äidin kuoleman aiheuttama järkytys sai kuitenkin hänet lopettamaan kokonaan jalkapalloilun. Vuotta myöhemmin hänet saatiin suostutelluksi osallistumaan futsalturnaukseen, jonka parhaaksi pelaajaksi hänet valittiin. Hänen enonsa Jerzy Brzęczek, joka itse pelasi aikanaan Puolan maajoukkueen kapteenina, kehotti häntä olemaan tuhlaamatta lahjakkuuttaan. Błaszczykowski päätti alkaa uudelleen harjoittelun Raków Częstochowassa. Vuonna 2002 hän sai siirron Górnik Zabrzeen, mutta ei saavuttanut uudessa seurassaan menestystä. Alkuvuodesta 2003 hän siirtyi KS Częstochowaan, jossa pelasi Puolan neljännellä sarjatasolla vuoden 2004 loppuun. Tuolloin eno auttoi häntä saamaan mahdollisuuden Wisła Krakówissa, jossa hän teki vaikutuksen joukkueen silloiseen valmentajaan Werner Ličkaan.
Seuratasolla > Wisła Krakówissa

Błaszczykowski nousi pian Puolan pääsarjassa Ekstraklasassa pelaavan Wisłan edustusjoukkueeseen, jossa pelasi ensimmäisen ottelunsa 20. maaliskuuta 2005 Polonia Varsovaa vastaan. Kauden loppuun mennessä hän oli vakiinnuttanut paikkansa Wislan aloituskokoonpanossa. Wisłassa hän voitti jalkapallon Puolan-mestaruuden heti tulokaskaudellaan ja seuraavalla kaudella hopeaa. Hänelle myönnettiin Canal+:n ”Jalkapallo-Oscar” Puolan pääsarjan parhaana keskikenttäpelaajana. Yhtenä Puolan kaikkien aikojen parhaista pelaajista pidetty Zbigniew Boniek kutsui häntä nimellä ”Pikku-Figo”.
Seuratasolla > Borussia Dortmundissa

Błaszczykowski siirtyi Bundesliigaan heinäkuussa 2007 allekirjoitettuaan saman vuoden helmikuussa kolmesta miljoonasta eurosta nelivuotisen sopimuksen Borussia Dortmundin kanssa. Hän pelaa tavallisesti keskikentän laidalla, missä hänen harhautustaitonsa ja nopeutensa pääsevät oikeuksiinsa. Borussia on kuitenkin tilapäisesti peluuttanut hanta myös oikeana laitapuolustajana.
Ensimmäisen maalinsa Borussiassa hän teki 25. huhtikuuta 2008 Eintracht Frankfurtia vastaan 1–1-tasapeliin päättyneessä ottelussa.
Joulukuussa 2008 hänet valittiin vuoden jalkapalloilijaksi Puolassa ja tammikuussa 2009 Borussia Dortmundin kannattajat äänestivät hänet joukkueensa vuoden parhaaksi pelaajaksi yli 35 prosentin ääniosuudella; hänelle hävisivät muiden muassa Neven Subotić ja Alexander Frei.
Kaudella 2008–09 hän kärsi jalkalihaksen revähtymästä.
31. elokuuta 2015 hän siirtyi ACF Fiorentinaan lainalle.
1. elokuuta 2016 hän teki kolmen vuoden sopimuksen VfL Wolfsburgin kanssa.
Maajoukkueessa

Błaszczykowski teki ensiesiintymisensä Puolan maajoukkueesa 28. maaliskuuta 2006 Saudi-Arabiaa vastaan pelatussa ystävyysottelussa. Vuoden MM-kisoihin häntä ei vielä valittu mukaan, mutta vuoden 2008 EM-kisojen karsinnoissa hän oli jo joukkueessaan keskeisessä osassa. Hän teki ensimmäisen maajoukkuemaalinsa 22. elokuuta 2007 ystävyysottelussa Venäjää vastaan.
Błaszczykowski valittiin Puolan joukkueeseen myös itse EM-kisoihin vuonna 2008, mutta joutui loukkaannuttuaan jäämään pois.
Vuonna 2018 Błaszczykowski pelasi kaikkien aikojen kolmantena puolalaismiehenä sadannen maaottelunsa.
Yksityiselämä

Jakub Błaszczykowski avioitui kesäkuussa 2010 Agata Gołaszewskan kanssa. Parin ensimmäinen lapsi Oliwia syntyi 2011.
Aiheesta muualla

Kuvia tai muita tiedostoja aiheesta Jakub Błaszczykowski Wikimedia Commonsissa
maajoukkueen tilastot[vanhentunut linkki] Puolan jalkapalloliitto (puolaksi)
Polish league stats on 90minut.pl (puolaksi)
Bundesliigan tilastot (Arkistoitu – Internet Archive) (saksaksi)
uratilastot Fussballdaten.de-sivustolla (saksaksi)
Puolan joukkue – Jalkapallon EM-kilpailut 2012
1 Szczęsny |
2 Boenisch |
3 Wojtkowiak |
4 Kamiński |
5 Dudka |
6 Matuszczyk |
7 Polanski |
8 Rybus |
9 Lewandowski |
10 Obraniak |
11 Murawski |
12 Sandomierski |
13 Wasilewski |
14 Wawrzyniak |
15 Perquis |
16 Błaszczykowski |
17 Sobiech |
18 Mierzejewski |
19 Wolski |
20  Piszczek |
21 Grosicki |
22 Tytoń |
23 Brożek |
Valmentaja Smuda
Puolan joukkue – Jalkapallon EM-kilpailut 2016
1 Szczęsny |
2 Pazdan |
3 Jędrzejczyk |
4 Cionek |
5 Mączyński |
6 Jodłowiec |
7 Milik |
8 Linetty |
9 Lewandowski |
10 Krychowiak |
11 Grosicki |
12 Boruc |
13 Stępiński |
14 Wawrzyniak |
15 Glik |
16 Błaszczykowski |
17 Peszko |
18 Salamon |
19 Zieliński |
20 Piszczek |
21 Kapustka |
22 Fabiański |
23 Starzyński |
Valmentaja Nawałka
Błaszczykowski Borussia Dortmundissa vuonna 2007
Błaszczykowski edustamassa Puolaa vuonna 2013
Josef Augusta

| Mitalit | Mitalit | Mitalit |  |
| --- | --- | --- | --- |
|  Josef Augusta |  Josef Augusta |  Josef Augusta |  |
Maa:   Tšekkoslovakia
Miesten jääkiekko
|  Olympialaiset  |  Olympialaiset  |  Olympialaiset  |  |
|  Hopeaa | Innsbruck 1976 | jääkiekko |  |
Josef Augusta (24. marraskuuta 1946 Tšekkoslovakia – 16. helmikuuta 2017) oli tšekkiläinen jääkiekkoilija, joka pelasi yhdessä Ivan Hlinkan ja Bohuslav Ebermannin kanssa Tšekkoslovakian maajoukkueessa 1960- ja 1970-luvuilla.
Augusta toimi Tšekin olympiajääkiekkojoukkueen valmentajana 2006 Torinon talviolympialaisissa. Joukkue voitti pronssia.
Saavutukset

Olympiahopea 1976
José Antonio Reyes

| 0 | 1 | 2 | 3 |
| --- | --- | --- | --- |

Henkilötiedot
Koko nimi: José Antonio Reyes Calderón
Syntymäaika: 1. syyskuuta 1983
Syntymäpaikka: Utrera, Sevilla, Espanja
Kuolinaika: 1. kesäkuuta 2019 (35 vuotta)
Kuolinpaikka: Utrera, Sevilla, Espanja
Pelipaikka: laitalinkki tai hyökkääjä
Pituus: 175 senttimetriä
Junioriseurat
1994–1999: Sevilla
Seurat
| Vuodet | Seura | O | (M) |
| 1999–2001 | Sevilla B | 32 | (1) |
| 2000–2004 | Sevilla | 86 | (21) |
| 2004–2007 | Arsenal | 69 | (16) |
| 2006–2007 | → Real Madrid (laina) | 30 | (6) |
| 2007–2012 | Atlético Madrid | 103 | (8) |
| 2008–2009 | → Benfica (laina) | 26 | (4) |
| 2012–2016 | Sevilla | 109 | (9) |
| 2016–2017 | Espanyol | 21 | (3) |
| 2018 | Córdoba | 17 | (1) |
| 2018 | Xinjiang Tianshan Leopard | 14 | (4) |
| 2019 | Extremadura | 9 | (0) |
Maajoukkue
| 2003–2006 | Espanja | 21 | (4) |
 Seurajoukkueuran tilastot kattavat vain kansalliset sarjat.
José Antonio Reyes Calderón (1. syyskuuta 1983 Utrera, Sevillan maakunta, Espanja – 1. kesäkuuta 2019 Utrera) oli espanjalainen jalkapalloilija. Hän oli monipuolinen hyökkääjä, joka pystyi pelaamaan joko piilokärkenä tai vasempana laitalinkkinä. Reyes oli Sevillan kasvatti ja voitti urallaan muun muassa Englannin Valioliigan mestaruuden Arsenalissa, Primera Divisiónin mestaruuden Real Madridissa ja Eurooppa-liigan mestaruuden kahdesti Atlético Madridissa ja kolmesti Sevillassa. Espanjan maajoukkueen kanssa hän osallistui vuoden 2006 MM-kilpailuihin.
Reyes kuoli liikenneonnettomuudessa 1. kesäkuuta 2019. Reyes menetti autonsa hallinnan poliisiraportin mukaan noin 120 kilometrin tuntivauhdissa. Onnettomuudessa menehtyi myös Reyesin serkku ja yksi matkustaja loukkaantui vakavasti.
Ura > Varhaiset vaiheet ja Sevilla (2000–2004)

Reyes syntyi romaniperheen toisena lapsena Utrerassa Sevillan lähistöllä. Hän liittyi Sevilla FC:n junioreihin 11-vuotiaana. Kaudeksi 1999–2000 hänet nostettiin seuran B-joukkueeseen, joka pelasi Espanjan kolmanneksi korkeimmalla sarjatasolla Segunda División B:ssä.
Ensimmäiset minuuttinsa Sevillan edustusjoukkueessa ja korkeimmalla sarjatasolla Primera Divisiónissa Reyes pelasi Real Zaragozaa vastaan 30. tammikuuta 2000 ollessaan vasta 16-vuotias. Paikkansa avauskokoonpanossa hän vakiinnutti kaudella 2001–2002, jolloin hän teki pelaamassaan 29 liigaottelussa kahdeksan maalia.
Ura > Arsenal (2004–2007)

Reyesin hyvät otteet Sevillassa herättivät suurseurojen kiinnostuksen, ja tammikuussa 2004 englantilainen Arsenal hankki hänet riveihinsä 17 miljoonalla punnalla. Alku Arsenalissa ei sujunut hyvin, kun Reyes teki oman maalin liigacupin ottelussa Middlesbrough’a vastaan. Heti perään hän kuitenkin teki Chelseaa vastaan kaksi maalia FA Cupissa ja maalin Mestarien liigassa, joilla hän vakiinnutti paikkansa Arsenalin hyökkäyksessä. Kauden päätteeksi Reyes joukkueineen juhli Valioliigan mestaruutta.
Vuoden 2005 alkupuolella huhuttiin Reyesin potevan koti-ikävää. Tästä saatiin lisää viitteitä espanjalaisen COPE-radioaseman toimittajan soitettua pilapuhelun Reyesille esittäytyen Real Madridin varapuheenjohtaja Emilio Butragueñoksi, joka halusi tiedustella Reyesin halukkuutta siirtyä seuraan. Seuranneessa keskustelussa Reyes kertoi, että ei ole tyytyväinen asioiden tilaan Arsenalissa ja että olisi mielissään siirrosta. Reyes sanoi myös, että tietyt Arsenal-pelaajat kohtelevat häntä huonosti. Hän solmi kuitenkin uuden kuusivuotisen sopimuksen Arsenalin kanssa heinäkuussa 2005. Vuonna 2006 huhut saivat jälleen tuulta allensa, kun Real Madridin puheenjohtajaehdokas Arturo Baldasano sanoi haluavansa sekä Reyesin että hänen seuratoverinsa Cesc Fàbregasin, mikäli hänet valitaan virkaan. Puheenjohtajaksi valittiin Ramón Calderón, mutta Reyesin siirtyminen Real Madridiin toteutui lopulta yksivuotisella lainasopimuksella vaihdossa brasilialaishyökkääjä Júlio Baptistaan.
Ura > Arsenal (2004–2007) > Lainalle Real Madridiin (2006–2007)

Ensimmäisen ottelunsa Real Madridissa Reyes pelasi 10. syyskuuta 2006 vieraissa Levantea vastaan ja ensimmäinen maali syntyi viikkoa myöhemmin Santiago Bernabéulla Real Sociedadia vastaan. Reyes ilmaisi halukkuutensa jatkaa pelaamista Espanjassa ja Real Madridissa myös lainasopimuksen umpeutumisen jälkeen. Kauden 2006–2007 viimeisessä ottelussa Mallorcaa vastaan Reyes teki kaksi maalia, kun Real Madrid voitti 3–1 ja varmisti 30. Espanjan pääsarjamestaruutensa. Seura ei kuitenkaan lopulta halunnut tehdä Reyesin sopimuksesta pysyvää.
Ura > Atlético Madrid (2007–2012)

Myöhemmin kesällä 2007 Reyes siirtyi 12 miljoonalla eurolla Real Madridin paikallisvastustajaan Atlético Madridiin, jonka kanssa hän teki neljävuotisen sopimuksen. Reyesin ensimmäinen kausi Atléticossa epäonnistui. Hänet nimettiin aloituskokoonpanoon vain kymmenessä liigaottelussa eikä hän tehnyt yhtäkään maalia. Reyesin asema Atléticossa heikkeni keväällä 2008 tämän riitaannuttua päävalmentaja Javier Aguirren kanssa. Viimein elokuussa 2008 Reyes siirtyi vuoden mittaisella lainasopimuksella portugalilaiseen Benficaan. Lainavuoden jälkeen Reyes palasi Madridiin. Kauden 2009–2010 alussa välit Aguirren seuraajan Abel Resinon kanssa kiristyivät eikä Reyes saanut juurikaan peliaikaa. Joukkueen heikko menestys johti pian Resinon erottamiseen ja Reyes sai uuden näyttöpaikan Resinon korvaavajan, entisen Benfica-luotsin, Quique Sánchez Floresin alaisuudessa. Hän lunastikin pian paikkansa aloituskokoonpanossa ja kauden mittaan hänestä kasvoi yksi joukkueen avainpelaajista  Reyesin panos oli merkittävä Atléticon Eurooppa-liigan mestaruudessa keväällä 2010.
Ura > Paluu Sevillaan (2012–2016)

5. tammikuuta 2012 Sevilla vahvisti Reyesin siirtyvän seuraan vuoden 2015 kesäkuuhun asti ulottuvalla sopimuksella. Hänestä maksettiin 3,5 miljoonan euron siirtokorvaus. Hän pelasi ensimmäisen ottelunsa uusvanhassa seurassaan 8. tammikuuta 2012 Rayo Vallecanoa vastaan. Sevillassa Reyes oli voittamassa Eurooppa-liigaa kolmesti peräkkäin vuosina 2014–2016.
Ura > Espanyol (2016–2017)

Reyes solmi kesäkuussa 2016 1+1-vuotisen sopimuksen Espanyolin kanssa. Hän pelasi seuran riveissä 21 ottelua La Ligaa, tehden pelaamissaan otteluissa kolme maalia. Toukokuussa 2017 ilmoitettiin, että Reyes ei jatka seuran riveissä seuraavalla kaudella.
Ura > Viimeiset vuodet (2018–2019)

Viimeisinä vuosinaan Reyes pelasi Segunda Divisiónin Córdobassa, kiinalaisessa Xinjiang Tianshan Leopardissa ja Segundan Extremadurassa.
Ura > Maajoukkue

Maajoukkuetasolla Reyes on voittanut alle 19-vuotiaiden Euroopan-mestaruuden vuonna 2002. Espanjan A-maajoukkueessa hän pelasi ensimmäisen ottelunsa 6. syyskuuta 2003 Portugalia vastaan. Hän oli mukana vuoden 2006 MM-kilpailuissa.
Saavutukset

Alle 19-vuotiaiden Euroopan-mestaruus: 2002
Valioliigan mestaruus: 2004
FA Cupin mestaruus: 2005
FA Community Shieldin voitto: 2004
Primera Divisiónin mestaruus: 2007
Eurooppa-liigan mestaruus: 2010, 2012, 2014, 2015, 2016
UEFA Super Cupin voitto: 2010
Aiheesta muualla

José Antonio Reyes BDFutbol-sivustolla (englanniksi)
Espanjan joukkue – Jalkapallon MM-kilpailut 2006
1 Casillas |
2 Salgado |
3 Pernía |
4 Marchena |
5 Puyol |
6 Albelda |
7 Raúl |
8 Xavi |
9 Torres |
10 Reyes |
11 García |
12 López |
13 Iniesta |
14 Alonso |
15 Ramos |
16 Senna |
17 Joaquín |
18 Fàbregas |
19 Cañizares |
20 Juanito |
21 Villa |
22 Pablo |
23 Reina |
Valmentaja Aragonés
Jortikka

Jortikka on muun muassa seuraavien suomalaisten henkilöiden sukunimi:
Hannu Jortikka (s. 1956), jääkiekkoilija ja jääkiekkovalmentaja
Katriina Perkka-Jortikka (s. 1949), tietokirjailija ja filosofian tohtori
Mikko Jortikka (1886–1939), agronomi ja maatalous- ja metsätieteiden tohtori
Mikko Jortikka (s. 1984), jääkiekkoilija
Tiina Jortikka-Laitinen, diplomaatti
Kuvitteelliset hahmot

Lasse Jortikka, kuvitteellinen hahmo Yle TV2:n tuottamassa Maalaiskomedia-televisiosarjassa
| --- | --- |
: Tällä täsmennyssivulla luetellaan henkilöitä, joilla on sama sukunimi.